"Ma usuksin Padarit siis, kui ta ka tegelikult seda üldiselt sümpaatset programmi oleks püüdnud hakata ellu viima," kommenteeris ta rahandusministri maksutõusuideid. "Praegu oleksin ma selle koha pealt ettevaatlik. Pigem  on tegu ühe osaga sotside valimiskampaaniast ja mitte enam. Padarile ei anna rahu Ilvese loorberid eelmistel eurovalimistel ja hea meelega kordaks ta midagi sarnast," lausus Savisaar. Ajaloos on niisugune reegel, et mitte kõike, mis poliitikas näeb välja draamaatiline, ei tohi väga tõsiselt võtta, lisas ta.